 Kurzusleírás (tematika)
	Kurzus neve: 
Jön a beton! Kreatív beton anyagkísérletek és anyaginnováció


	A kurzus oktatója/i, elérhetősége(i):
Varga Péter István DLA, egyetemi adjunktus | MOME | peter.varga@mome.hu


	Kód:

	Tantervi hely:
BA, KFI
	Javasolt félév:
BA 4,6 
	Kredit: 5

	Tanóraszám: 48
Egyéni hallgatói munkaóra: 102

	Kapcsolt kódok:
-
	Típus: 
előadás,
gyakorlat,
konzultáció
	Szab.vál-ként felvehető-e?

igen

	Szab.vál. esetén sajátos előfeltételek:
- BA 2. BA3. hallgatók számára nyitott a kurzus
- max. létszám: 10 fő
- jelentkezés: rövid felvételi beszélgetés során a motiváció bemutatása

	A kurzus kapcsolatai (előfeltételek, párhuzamosságok): 

A kurzus piaci KFI együttműködési rendszerben, piaci szereplők bevonásával valósul meg.


	A kurzus célja és alapelvei: 
(a tantárgyi leírás alapján, azzal összhangban határozandók meg)  

Napjainkban az anyagkutatás és az anyagkísérlet a kortárs design fókuszpontjába került. A posztindusztriális korban minden megvalósítható vagy megvalósítható lesz: a késztermékek, a gyorsan változó problémák és a gyors válaszok korát éljük. Ezért a kortárs design világában a hangsúly áthelyeződik a „MIT?”-ről a „MIÉRT?”-re és a „HOGYAN?”-ra. E kérdésekre keresi a választ a design célú innovatív gondolkodásmód (design-driven innovation), amelynek hangsúlyos része az anyagkísérlet, az anyagkutatás, kifejezetten művészeti és/vagy design céllal.

A beton anyagkísérleti kurzusok ebbe a kortárs nemzetközi gondolatvilágba illeszkednek. A kurzusok alapanyaga a beton, amely fiatal anyagként különösen alkalmas az alkotói célú kísérletekre, a kísérleti gondolkodás elsajátítására. A kísérletek és a kutatómunka során nem cél „késztermék” vagy funkcionális tárgy létrehozása, hanem sokkal inkább az anyag határainak keresése, egyúttal a kísérleti módszerek és szemléletmód elsajátítása és beemelése a hallgatók saját alkotói gondolatvilágába.

A kurzus két blokkból áll. Az I. blokk témája a kutatómunka és a koncepcióalkotás, a II. blokkban pedig a kísérleti munkák végrehajtása és megvalósítása következik. Az I. blokk során a hallgatók elméleti alapokat szereznek az anyaginnováció és az anyagkísérletek különböző területeiről és határterületeiről. Hogyan kísérletezünk? Mi a kísérlet jelentősége és specialitása a design területén? Hogyan kell megtervezni, végrehajtani, dokumentálni és értékelni egy kísérletet? Mi a véletlen szerepe? A kurzus célja, hogy a hallgatók képesek legyenek megalapozott anyagkísérleteket végrehajtani, azokat megtervezni, hatékonyan végrehajtani, dokumentálni és értékelni. A félév végére minden résztvevő kialakít egy saját, személyes anyagkísérleti koncepciót és kísérleti tervet, amelyet a II. blokk során valósít meg. 

A kurzus általános célja, hogy megismertesse a hallgatóval a K+F+I folyamatokat és megalapozza képességeit a K+F+I folyamatokban való részvételre; támogassa a K+F+I folyamatok természetéről, jellemzőiről, sajátos céljairól szóló tudások megszerzését; képessé tegyen kutatói teamekben való irányított munkavégzésre; erősítse a kutatási folyamatok és eredmények jelentőségének megértését.   

Eddigi beton anyagkísérleti projektek:
http://digitalcraftlab.mome.hu/experience/





	Tanulási eredmények (fejlesztendő szakmai és általános kompetenciák):
(a tantárgyi leírás alapján, azzal összhangban határozandók meg)

TUDÁS:
1) Ismer a művészet és design területén alkalmazott néhány kutatási, fejlesztési és innovációs módszert, modellt, elméletet;
2) Részleteiben ismeri legalább egy a saját szakterületén releváns KFI módszer fő elemeit, eszközeit, lépéseit.
3) Ismeri a betontechnológia alapvető elveit, tisztában van a beton mint anyag főbb tulajdonságaival és felhasználási területeivel
4) Ismeri az alapvető formakészítési eljárásokat és technikákat
5) Ismeri munkafolyamatok dokumentálásának jelentőségét és eljárásait

KÉPESSÉG
1) Felismeri azokat a helyzeteket, ahol KFI eszközöket és módszereket szükséges alkalmazni; 
2) Az általa végzett kutatási/kísérleti tevékenység folyamatát, eredményeit, újdonság- és hozzáadott értékét közérthető módon, illetve szakmai szempontból megfelelően kommunikálja;
5) Képes önállóan végrahajtani és saját alkotói tevékenységbe integrálni egy anyagkísérleti folyamatot
6) Képes egy kísérletsor eredményeit kiértékelni, abból következtetéseket levonni

ATTITŰD
1) Törekszik arra, hogy szakmai munkáját kísérletező, felfedező, újító és innovatív szemléletben végezze; 
2) Nyitott arra, hogy alkotó és tervező tevékenységébe tudatosan alkalmazzon KFI módszereket és eszközöket; 

AUTONÓMIA ÉS FELELŐSSÉGVÁLLALÁS:
1) Irányított helyzetben egyénileg és csoportosan egyaránt alkalmazza a megismert KFI módszereket; 
2) Szakmai felelősséget vállal az általa elvégzett tevékenységért.


	A kutatás, fejlesztés fókusza egy új design tárgy/termék/prototípus létrehozásához kapcsolódó alkalmazott kutatási/kísérleti tevékenység fejlesztése és támogatása (Research For Design) 

A kurzus keretében feldolgozandó témakörök, témák: 
· design célú kísérletmódszertan 
· személyes alkotói határok kitágítása, nézőpont szélesítése
· az anyag lehetőségeinek és határainak megismerése
· kísérleti célból a digitális és analóg tárgyalkotási technikák, technológiák alkalmazása
· Prezentációs és dokumentációs technikák


	A kurzus során alkalmazott KFI módszerek, eszközök: 
· adatgyűjtési, elemzési és értékelési módszerek
· beton alkalmazéstechnikai előképek, valamint kísérleti alkotói munkák felkutatása és értékelése
· kísérleti folyamatok megtervezése, ütemezése, és ütemezett végrehajtása
· kísérleti folyamatok kiértékelése, elemzése és következtetések megfogalmazésa
· ötlet- és koncepciófejlesztési módszerek, azaz a kísérleti eredmények alkalmazása konkrét alkotói tevékenység során
· anyagkísérleti, tesztelési és validációs módszerek
· kísérleteket dokumentáló módszerek (jegyzőkönyvezés, fotódokumentáció készítése, ütemtervek és költségvetések készítése)

	Tanulásszervezés/folyamatszervezés sajátosságai: 
   A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve:
· Brief és feladat értelmezés
· Élmény- és projektalapú, integratív oktatási módszerek megismerése
· Kísérletmódszertani kutatás
· Piaci helyzetfelmérés
· Adat- és forrásgyűjtés
· Kreatív koncepcióalkotás
· Ötletek értékelése és szelektálása
· Kísérleti terv kidolgozása, ütemezése
· Modellezés, kivitelezés, kísérletsor végrehajtása
· Szakmai dokumentáció készítése
· Prezentációra való felkészülés

   A hallgatók tennivalói, feladatai:
· kísérletmódszertani kutatás
· kísérleti terv kidolgozása és ütemezése
· kísérleti terv végrehajtása
· kísérleti munkafolyamat elemzése és dokumentálása
· eredmények elemzése, hasznosíthatóság, továbbfejlesztési lehetőségek
· munkafolyamat és eredmények prezentálása

A tanulás környezete: (pl. tanterem, stúdió, műterem, külső helyszín, online, vállalati gyakorlat stb.)
· MOME Beton lab
· külső helyszínek



	Értékelés:
(Több tanár és tanáronként külön értékelés esetén tanáronként megbontva)

   Teljesítendő követelmények:
· kísérleti terv elkészítése
· kísérleti objektumok, tárgyak megvalósítása
· félév végi prezentáció és dokumentáció
· félév végi kiállítás




Értékelés módja: (milyen módszerekkel zajlik az értékelés {teszt, szóbeli felelet, gyakorlati demonstráció stb.})
· Gyakorlati demonstráció

    Az értékelés szempontjai (mi mindent veszünk figyelembe az értékelésben): 
· A feladat témája életszerű-e illetve, milyen a társadalmi és/vagy kulturális, és/vagy gazdasági indokoltsága
· A témához alkalmazott tervezési módszer milyensége
· A feladat megoldása eredeti-e és milyen mértékben felel meg a feladatkiírásnak
· A feladat kidolgozásának mélysége és részletessége – a leírás és a kísérleti terv – eléri-e az elvárható szintet
· A tervező mennyire ismeri a téma hazai és nemzetközi vonatkozásait
· A tervezési stúdium összképe – leírás és ábrák, tervlapok és modell stb. – megfelelő-e


	
Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):  

A jegy komponensei:
kísérleti terv minősége (20%)
kísérleti folyamat kivitelezési minősége (60%)
Prezentáció vagy kiállítás minősége (20%)

Érdemjegyek:
91-100%: jeles
76-90%: jó
61-75%: közepes
51-65%: elégséges

	Egyéb információk:
[bookmark: _GoBack]
A kurzusra kísérletező kedvű, anyagkísérletek és a beton iránt érdeklődő jelentkezőket várunk.

A kurzus teljesítése során előnyt jelent a bármilyen öntési és sablonkészítési eljárás ismerete, illetve a a digitális tárgyalkotó technológiákban való jártasság (lézervágás, CNC, 3D szkennelés és printelés)

	Máshol/korábban szerzett tudás elismerése/ validációs elv:

· teljeskörű beszámítás/elismerés lehetséges
·  részleges beszámítás/elismerés lehetséges
· nincs lehetőség elismerésre/beszámításra

	Tanórán kívüli konzultációs időpontok és helyszín:
Szervezés alatt.





